CELEX: 32012R1248
Language: bg
Date: 2012-12-19 00:00:00
Title: Регламент за изпълнение (ЕС) № 1248/2012 на Комисията от 19 декември 2012 година за установяване на технически стандарти за изпълнение по отношение на формата на заявленията за регистрация на регистрите на трансакции по Регламент (ЕС) № 648/2012 на Европейския парламент и на Съвета относно извънборсовите деривати, централните контрагенти и регистрите на трансакции  текст от значение за ЕИП

21.12.2012   
            
            
               BG
            
            
               Официален вестник на Европейския съюз
            
            
               L 352/30
            
         РЕГЛАМЕНТ ЗА ИЗПЪЛНЕНИЕ (ЕС) № 1248/2012 НА КОМИСИЯТА
   от 19 декември 2012 година
   за установяване на технически стандарти за изпълнение по отношение на формата на заявленията за регистрация на регистрите на трансакции по Регламент (ЕС) № 648/2012 на Европейския парламент и на Съвета относно извънборсовите деривати, централните контрагенти и регистрите на трансакции
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид становището на Европейската централна банка (1),
   като взе предвид Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на трансакции (2), и по-специално член 56, параграф 4 от него,
   като има предвид, че:
   
               (1)
            
            
               Цялата информация, предавана на Европейския орган за ценни книжа и пазари ЕОЦКП в заявление за регистрация на регистър на трансакции, следва да бъде на траен носител, който дава възможност за съхранението ѝ за бъдеща употреба и възпроизвеждане. За да се улесни идентифицирането на информацията, предавана от регистрите на трансакции, придружаващите заявленията документи следва да имат единен справочен номер.
            
         
               (2)
            
            
               Настоящият регламент е изготвен въз основа на проектите на технически стандарти за изпълнение, представени от ЕОЦКП на Европейската комисия по реда на член 15 от Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари) (3).
            
         
               (3)
            
            
               Съгласно член 15 от Регламент (ЕС) № 1095/2010 ЕОЦКП проведе открити обществени консултации по тези проекти на технически стандарти за изпълнение, анализира потенциалните свързани с тях разходи и ползи и поиска становището на Групата на участниците от сектора на ценните книжа и пазарите, създадена в съответствие с член 37 от посочения регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Форма на заявлението
   1.   Заявлението за регистрация се представя на траен носител съгласно определението по член 2, параграф 1, буква м) от Директива 2009/65/ЕО на Европейския парламент и на Съвета (4).
   2.   Заявлението за регистрация се представя във формата, изложена в приложението.
   3.   Всеки регистър на трансакции определя единен справочен номер за всеки предаван от него документ и гарантира, че в представяната информация ясно се посочва към кое конкретно изискване на делегирания акт относно регулаторните технически стандарти за определяне на подробни изисквания за заявленията за регистрация на регистрите на трансакции, приет съгласно член 56, параграф 3 от Регламент (ЕС) № 648/2012, се отнася и в кой документ е представена тази информация или се посочва поради каква причина информацията не е представена, както е указано в раздела относно препратките в документите в приложението.
   Член 2
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  Все още непубликуван в Официален вестник.
   
      (2)  ОВ L 201, 27.7.2012 г., стр. 1.
   
      (3)  ОВ L 331, 15.12.2010 г., стp. 84.
   
      (4)  ОВ L 302, 17.11.2009 г., стp. 32.
   
      ПРИЛОЖЕНИЕ
      
         ФОРМА НА ЗАЯВЛЕНИЕТО
      
      ОБЩА ИНФОРМАЦИЯ
      
                  Дата на заявлението
               
               
                   
               
            
                  Фирма на регистъра на трансакции
               
               
                   
               
            
                  Седалище и адрес
               
               
                   
               
            
                  Класове деривати, за чието отчитане регистърът на трансакции подава заявление за регистрация
               
               
                   
               
            
                  Име на лицето, което отговаря за заявлението
               
               
                   
               
            
                  Данни за контакт на лицето, което отговаря за заявлението
               
               
                   
               
            
                  Име на друго лице, което отговаря за спазването на нормативните изисквания от страна на регистъра на трансакции
               
               
                   
               
            
                  Данни за контакт на лицето или лицата, които отговарят за спазването на нормативните изисквания от страна на регистъра на трансакции
               
               
                   
               
            
                  Дружество майка (ако има)
               
               
                   
               
            
         
      ПРЕПРАТКИ В ДОКУМЕНТИТЕ
      (член 1, параграф 3)
      
                  Член от делегирания акт относно регулаторните технически стандарти за определяне на подробни изисквания за заявленията за регистрация на регистрите на трансакции, приет съгласно член 56, параграф 3 от Регламент (ЕС) № 648/2012
               
               
                  Единен справочен номер на документа
               
               
                  Заглавие на документа
               
               
                  Глава, раздел или страница от документа, съдържащи съответната информация, или причина, поради която информацията не е представена